Такім чынам пытанне (а яно ўзняло цэлы комплекс складаючых — экалогія, фінансы, эканоміка) было паднята на вышэйшы ўзровень. Уладзімір Аркадзьевіч паведаміў, што напрыканцы 2015 года ў аблвыканкаме намеснікам губернатара было даручана рэспубліканскаму праектнаму прадпрыемству “Белкамунпраект” выканаць разлікі магчымасці і мэтазгоднасці будаўніцтва новых кацельняў (дэцэнтралізацыя) ці выкарыстання той, якая ёсць з улікам рэканструкцыі. Самым слушным праектам, які дазваляе ў тым ліку выконваць і Дырэктыву №3, і патрабаванні шэрагу пастаноў па пытанні замяшчэння паліва, якое імпартціруецца (у прыватнасці газу), атрымаўся праект па рэканструкцыі існуючай кацельні. Рашэнне аблвыканкам вынес на абмеркаванне Савета Міністраў, які ў мінулым годзе ўнёс гэты аб’ект у рэспубліканскі план мерапрыемстваў па энергазберажэнні на 2016-2020 гады па рэалізацыі мерапрыемстваў па выкарыстанні мясцовых паліўна-энергетычных рэсурсаў у рамках дзяржаўнай праграмы энергазберажэння.